\id OBA Biblica® Open Lingala Contemporary Bible 2020
\h Abidiasi
\toc1 Abidiasi
\toc2 Abidiasi
\toc3 Abd
\mt1 Abidiasi
\c 1
\s1 EMONISELI YA MOSAKOLI ABIDIASI
\s1 Etumbu ya mokili ya Edomi
\p
\v 1 Emoniseli ya mosakoli Abidiasi.
\b
\p Tala liloba oyo Nkolo Yawe alobi na tina na Edomi~:
\q1 «~Toyoki sango moko kowuta na Yawe~;
\q2 mpe ntoma moko atindami na bikolo mpo na koloba~:
\q1 ‹~Botelema. Tokende kobundisa Edomi.~›
\b
\q1
\v 2 Tala, nakokomisa yo moke kati na bikolo,
\q2 mpe okosambwa makasi.
\q1
\v 3 Lolendo ya motema na yo ekosaki yo,
\q2 yo movandi ya madusu ya mabanga,
\q1 yo oyo otonga ndako na yo na basonge ya bangomba
\q2 mpe omilobelaka~: ‹~Nani akokweyisa ngai na se~?~›
\q1
\v 4 Ata soki omati likolo makasi lokola mpongo
\q2 mpe otongi zala na yo kati na minzoto,
\q1 nakokweyisa yo longwa kuna kino na se,~»
\q2 elobi Yawe.
\b
\q1
\v 5 «~Soki miyibi to babebisi babimeli yo na butu,
\q2 likama ya ndenge nini ezali kozela yo~?
\q1 Boni, bakozwa kaka biloko oyo bazali na yango posa te~?
\q2 Soki bato oyo babukaka bambuma ya vino bayei epai na yo,
\q2 boni, bakotika ata ndambo ya maboke ya vino~?
\q1
\v 6 Kasi tala ndenge babimeli Ezawu~!
\q2 Babotoli ye biloko na ye ya motuya oyo ebombama~!
\q1
\v 7 Bikolo nyonso oyo osalaki elongo na yango boyokani
\q2 ekobengana yo na mokili na yo~;
\q1 baninga na yo bakokosa yo, bakokonza yo.
\q2 Ba-oyo bazalaki kolia lipa na yo bakotiela yo motambo.
\q1 Kasi yo, okoyeba yango te
\q2 mpo ete okozala lisusu na mayele te.
\b
\q1
\v 8 Na mokolo wana,~»
\q2 elobi Yawe,
\q1 «~nakoboma bato ya bwanya ya Edomi
\q2 mpe nakolongola bato ya mayele
\q2 na etuka ya bangomba ya Ezawu.
\q1
\v 9 Temani, basoda na yo ya mpiko bakolenga na somo,
\q2 mpe bavandi nyonso ya bangomba ya Ezawu bakokufa na mopanga~!
\q1
\v 10 Mpo na mabe oyo osalaki Jakobi, ndeko na yo,
\q2 okotonda na soni
\q2 okobebisama mpo na libela.
\q1
\v 11 Ozalaki kotala kaka bongo
\q2 tango bato mosusu bazalaki kokende
\q1 mpe komema bozwi na ye nyonso.
\q2 Mpe tango bapaya bakotaki kati na engumba na ye,
\q1 babetaki zeke mpo na kokabola
\q2 bomengo ya bitumba ya Yelusalemi.
\q2 Yo mpe osalaki kaka lokola bango.
\b
\q1
\v 12 Nzokande, osengelaki te kosepela
\q2 komona pasi ya ndeko na yo
\q1 to kosepela komona kobebisama ya bato ya Yuda
\q2 to mpe kosala lofundu na mokolo ya pasi na bango.
\q1
\v 13 Osengelaki te kokota na engumba ya bato na Ngai
\q2 na mokolo ya pasi na bango
\q1 to kosepela komona kobebisama na bango
\q2 to mpe kobotola bozwi na bango nyonso
\q2 na mokolo oyo bazalaki na pasi makasi.
\q1
\v 14 Osengelaki te kotelema na esika oyo banzela ekutana
\q2 mpo na koboma bato na bango, oyo bazalaki kokima pasi
\q1 to mpe kokaba na maboko ya banguna bato na bango,
\q2 oyo babikaki na mokolo oyo bazalaki na pasi makasi.
\b
\q1
\v 15 Mokolo ya Yawe ekomi pene mpo na bikolo nyonso.
\q2 Bakosala yo kaka makambo oyo yo osalaki,
\q2 bongo mabe oyo osalaki ekozongela yo.
\q1
\v 16 Ndenge ozalaki komela na likolo ya ngomba na Ngai ya bule,
\q2 ndenge wana mpe bikolo bakokoma komela tango nyonso~;
\q1 bakomela, bakomela lisusu koleka
\q2 mpe bakosila lokola nde batikala kozala te.
\q1
\v 17 Kasi bato oyo bakobika bakokimela na ngomba Siona~;
\q2 ngomba yango ekokoma lisusu bule,
\q2 mpe bato ya Jakobi bakozongela lisusu libula na bango.
\q1
\v 18 Bato ya Jakobi bakokoma lokola moto,
\q2 libota ya Jozefi ekokoma lokola lolemo ya moto.
\q1 Kasi libota ya Ezawu ekokoma lokola matiti,
\q2 bongo moto ya libota ya Jakobi mpe ya Jozefi ekozikisa yango.
\q1 Boye, kati na bana ya Ezawu, moto ata moko te akotikala na bomoi,~»
\q2 elobi Yawe.
\b
\q1
\v 19 Bato oyo bakowuta na Negevi
\q2 bakovanda na etuka ya bangomba ya Ezawu,
\q1 mpe ba-oyo bavandaka na etando ya se ya lubwaku
\q2 bakozwa mokili ya bato ya Filisitia.
\q1 Bakozwa etuka ya Efrayimi mpe ya Samari,
\q2 mpe bato ya Benjame bakozwa Galadi.
\q1
\v 20 Bato ya Isalaele oyo bazalaki na bowumbu
\q2 bakozwa mokili ya bato ya Kanana kino na Sarepita~;
\q1 bongo bato ya Yelusalemi oyo bazalaki na bowumbu na Sefaradi
\q2 bakozwa bingumba ya Negevi.
\q1
\v 21 Babikisi bakomata na ngomba Siona
\q2 mpo na koyangela bangomba ya Ezawu,
\q2 mpe Yawe akokoma Mokonzi.
